Rikunarita-ORG/Wikinium huggingface dataset:
# 飛鏢語

**飛鏢語**（Dart），開源之程式語也。

飛鏢語之商標
西曆二〇一一年，谷歌造之，欲以代爪哇手稿。未果，遂造振翼（Flutter）以助編程者。今習之以作手機程式者衆矣。

夫程式著以飛鏢語者，即譯（JIT）而行之可也，譯之爲爪哇手稿語可也，譯之爲機器之語而令行之，亦可也。

## 例：「世界無恙」

以下即飛鏢語程式之「世界無恙」（Hello, world!）︰

```
void main() {
 print("世界無恙");
}

```

## 據
# 遺傳工程

**遺傳工程**，亦謂**基因工程**、**基因修飾**、**基因轉殖**、**轉基因技術**，所以篡遺傳訊息而易生物性狀也。生物之狀，源於遺傳子。其狀隨遺傳子而易。

## 次第

* 獲取脫氧核糖核酸片段
	+ 夫脫氧核糖核酸，其形狀繁多。取所需之形狀，以限制性核酸內切酶斷取之。
* 構建表達載體
* 導入
* 檢測鑒定
# 芝加哥大學

**芝加哥大學**者，寰球學林之重鎮也。西元一八九〇年肇建，得石油巨擘洛克菲勒資助，立於伊利諾州芝加哥城南郊海德園。地廣五十餘頃，哥特式樓宇聳峙，尖拱飛簷若叢林蔽日，迴廊邃密，浮雕星羅，儼然中古學殿之遺風。館藏八百萬卷，珍本孤籍雲集。首創「核心課程」之制，倡博雅通才，凡新生必修文史哲科，以固學基。經法商社為翹楚，至若物理、數學、社會諸科亦多開宗立派。立校百卅載，育才濟濟，諾獎得主近百，米爾頓·傅利曼、奧巴馬等皆出其門。雖居都會之央，猶守學術孤島之志，鐫校訓「益智厚生」於石，薪火相傳。
# 龐貝故城

故城遠眺
**龐貝**（拉丁語云Pompeii），故羅馬邑也，其址在今義大利坎帕尼亞大區境，拿坡里廣域市之側。

## 辨名

其名或出奧斯坎語pompe，訓「五」，蓋指其地初為五村所合；或曰本乎希臘語pémpo，訓「匯聚」；或曰出 龐培氏族，因族受名。此三說者，今人莫能知孰是。羅馬承其音，書曰Pompeii。

## 地勢

城據高原，四面陡絕，下臨滄海，出海面約四十米。其地本為維蘇威山所噴積，距山十六里。沙諾河經其側，古通舟楫。又有潟湖環之，海舶恃以避風。土鮮泉脈，民資河水以飲。城方六十餘頃，以戶數度之，有生民萬餘。

## 興廢

《龐貝末日》，卡爾·布留洛夫所繪
初，奧匹奇人散處其地，未有城郭。前八百年， 奧斯坎人始築為聚落。前七百八十年，希臘人浮海至，築皮泰庫薩、庫邁二城，龐貝亦為所役。前五二四年， 伊特魯里亞人至，建卡普亞城，尋據龐貝。

前四二四年，薩莫奈人自山中出，逐希臘人，據龐貝。其民獷勇善戰，治龐貝者垂二百載。前三百年以降，城邑大治。

前九十年，同盟者兵起，龐貝應之，共抗羅馬。蘇拉率師來攻，以砲擊城。龐貝得凱爾特人援，固守益堅。會蘇拉移師諾拉，大破凱爾特軍，亡者萬有八千，龐貝外援既絕，以前八九年夏秋之交降，城賴以保全，唯易主羅馬。

後百五十年間，民安其業。至六十二年二月，地大動，屋宇傾圮者眾，富室多徙，商賈驟衰。修葺未及半，西元七十九年十月某日（或云八月 ），維蘇威火嶽大作。是日午後，山頂湧煙雲，形如松蓋。俄而砉然雷震，火石交飛，灰雨晝晦。歷五時辰，灰積三尺，屋頂或有圮者。翌日晨，火雲挾碎石屢薄城，至辰巳之交，其勢最烈，存者盡沒。

帝提圖斯聞變，遣使存恤，禁民入災地，以無主材木資修繕。其後，哈德良帝修道於側，而不復營故址。四七一年至四七三年、五一二年，維蘇威復作，遺址覆壓愈深。其名號亦漸湮晦，雖四稘之《波伊廷格地圖》猶載其名，世人已莫能指其實。居千年，城址榛莽叢生，盡沒於地下。義國土人呼其地曰「奇維塔」（La Civita），蓋言「斯城」也 。

一五九二年，有名豐塔納者，築水道於此，偶掘得古牆，畫壁爛然，銘刻宛在，然豐氏祕之不宣，人未知其為龐貝也。一六八九年，學者始辨其為龐貝故墟。一七四八年，發掘大舉，城郭屋舍漸現。一七六三年，得銘文曰「[...] Rei Publicae Pompeianorum [...]」，乃確證焉。嗣後韋伯創考稽之新法，拉·維加兄弟繼之，所獲益夥。一八六三年，菲奧雷利總攝其事，察火山灰中多空竅，以石膏灌注，得見人畜形骸之狀。今則多以樹脂代石膏，取其堅久而易觀也。

自始掘及今二百餘年，城址得出者什有六七。然日曝雨淋，畫色漸褪，牆垣日削。二〇一三年六月，聯合國教科文組織諭曰：若護繕無功，則將列龐貝於危殆名籍。

## 風物

城建形制，以設色別年代
城制方正，衢術縱橫。石道久歷輪蹄，深轍宛然。水渠自山中來，伏行地下，至城則注於水塔，復以鉛管分輸坊間。街隅多設石盂承水，民取飲焉。

公宇有廣場一區，神廟數座，祀古羅馬諸神。劇場二，可容數千人。競技場一，用以觀角鬥。浴場四，湯池煖室咸備。市肆若肉鋪、餅坊、酒壚、旅舍、娼館之屬，各存遺跡。

民居多兩層，中為庭院，周以廊廡。壁畫多以丹朱赭黃為質，繪人物、鳥獸、花木之屬。試舉維提家宅西廂壁畫之隅。其所繪皆愛神（Putti/Amorini）像，仙人形貌而操凡間役事。有司鍛冶者，有鬻貨者，亦有耕作、捕魚、伐木、畜牧者，凡農工漁牧商賈之事悉備焉。鑲嵌畫以碎石綴成，摹宴飲、百戲、海戰之狀。庋藏器物，若銀盃、琉璃瓶、青銅燈、陶甕之屬，率多無缺。

城外別墅數區，其著者曰神秘別墅。有一室周繪狄俄尼索斯秘儀，朱地而黑章，凡二十九人，其義未詳。

* 劇院
* 廣場
* 龐貝市集
* 廣場
* 阿波羅神殿
* 花園之家
* 神秘別墅壁畫

## 引註
# 溶液

鹽水
**溶液**，又曰**單相均混和物**者，乃由多類純物所成之均相、性穩分散統系也；或為固態、或為液態、或為氣態，乃至為其組合矣；有導電者，亦有絕緣者；或固體、或膠體、或可流。溶液者，非純質矣，成性無定。唯其粒子均，目不能辨，亦難用傾析之法分離之矣。唯，可以物效、化效分離之矣。

溶液所成，分質者為溶解。夫溶解者，有物質無相變者，謂之溶劑；溶劑者，素為積至大者也，或為水矣；溶液除溶劑者，皆為溶質。溶質乎每單位溶劑內之多寡者，為濃度，亦以溶解度為濃度之限；濃弱乎溶解度者，曰未飽和溶液；等同者，曰飽和；超乎者，曰過飽和矣。常見者有：

常見溶液| 溶液之類 | 例 |
| --- | --- |
| 氣態溶液 | 氣溶於氣 | 空氣 |
| 液態溶液 | 固溶於液 | 蔗糖溶水、食鹽溶水 |
| 液溶於液 | 醋酸溶水、酒精溶水 |
| 氣溶於液 | 汽水、氯消毒水、水中氧氣 |
| 固態溶液 | 固溶於固 | 合金、不銹鋼、開金、固態熔體如 WIKINIUM\_MATH\_PH\_0 者。 |
| 液溶於固 | 鈉汞齊、補牙所用銀粉者（銀汞齊、鋅汞齊、銅汞齊、錫汞齊） |
| 氣溶於固 | 夫燃料電池者，氫氣通入多孔鉑、鎳者，吸附為電極矣 |

## 攷
# 戴卓爾夫人

戴卓爾夫人
**戴卓爾**（或曰**柴契爾**、**撒切爾**）夫人，名**瑪格麗特**，本姓**羅伯茨**。英國女首相，其在位最久，凡十一年。屬右派，以嘗反共產主義，為蘇聯人號其曰「**鐵娘子**」。以封女爵，故又稱**戴卓爾女爵**。其理念為「戴卓爾主義」，梅傑、布萊爾內閣皆從之。

## 傳

一九二五年生於英格蘭林肯郡格蘭瑟姆也。卒業於牛津。一九七〇年，入希斯內閣，拜教育及科學大臣。一九七九年，為首相，組閣凡三届，次於威爾遜。在位之最久，乃自利物浦伯以來在位最久之首相。一九九〇年，為同黨之赫爾塞廷所敗，遂辭相。後財政大臣梅傑繼為首相。十一月二十八日，去職。二〇一三年，夫人薨，年八十七。葬切爾西太醫院墓區、故夫丹尼斯墓側。

戴卓爾夫人嘗入訪中華人民共和國。一九八四年，與趙紫陽簽《中英聯合聲明》於北京。遂定香港予中華人民共和國之論也。

## 宗族

### 父母

* 父：阿爾弗瑞德，經理雜貨，亦好政務
* 母：派翠絲，母姓為史蒂芬遜
	+ 女：莫里埃爾

### 丈夫子女

* 夫：丹尼斯爵士，二〇〇三年六月薨。夫婦凡五十二年，有子女二，為雙生
	+ 子：馬克爵士
	+ 女：卡蘿兒閣下

|  |  |
| --- | --- |
|
 | 名言精句，具錄於**維基語錄︰戴卓爾夫人** |
# 美國初立事端

公元一七八一年三月，美國《邦聯法案》立，國體大定。諸州共推國會，等言國事。然各州軍政之事，咸可自決，國會無權過問。如是幹弱枝彊，遂致巨害。

## 西北法令

時西北五大湖畔，地尚荒蕪，渺無人煙。美國聞之，人棄我取，不數年，盡得其地。公元一七八七年，西北建制，招墾殖民，禁蓄奴隸。今之俄亥俄、威斯康辛、印第安那、伊利諾、密西根諸州，咸為其屬焉。

## 枝彊之害

唐末諸鎮割據，乃致五代亂世，迨宋太祖踐祚，杯酒釋兵權，強幹弱枝，禍亂方息。時美國之況，有類乎此，諸州自定法令，邦聯莫之能管。無何，各州漠視英國商人之求，寬待欠債之民，致美英交惡，邦聯欲正無從。又，諸州之中，有護貧民，免於納地獻財於富人者，然非舉國頒行，不平遂生。麻省之民，貧者不鮮，卻無斯法，民怨日增。俄而老兵夏伊士起，率眾二千五百，廢州議會、法院，大赧貧民債務。後亂事雖平，然枝彊之害，至此盡顯，變革之議遂生。

## 華盛頓之前

美國首任總統華盛頓
華盛頓之為首任總統，童蒙皆知，然果真乎？蓋美國立國之初，行邦聯制，元首為大陸會議議長，而非總統。迨公元一七八七年，新憲定，聯邦立，華盛頓方為總統。先是邦聯之時，則未嘗任議長之職耳。而此十五年間，任議長者，凡十四人，咸無所聞，故不贅焉。

## 大陸會議

亂事既生，弗可延而不決，故諸州代表，除羅德島外，咸會於費城，共商國是。與者悉欲棄舊立新，以彊聯邦，並重各州，幹枝兼顧。時草案有二，一云重定國會，按口而分，大州議席，由是遠超小者；另云重聯邦可矣，國會之席，仍從舊法，諸州均等。斯二案也，爭議不息，殆終會議。竟相妥協，行兩院制，眾議院按口而分，參議院州各二席。

而舉總統、算奴隸二事，亦嘗議耳。蓋議長之職，無足輕重，有名無實，若欲彊幹，則必先立總統，總理國事。卒立選舉團制，假代表之手，普選元首。至若奴隸之議，在乎計口，夫奴，人耶？物耶？蓋當下必以為人，並以蓄奴為恥。然三百年前，權貴之思，以己為重，縱求民主，亦不至奴，悲夫。歷經爭辯，卒以為人之五三，並禁相易焉。公元一七八八年，新憲竟成，行於全國。

## 正反雙方

新憲未立之時，正反爭議甚矣。正者以新憲能安邦興國，屢書策議，力促其事，並以哈密爾敦、傑伊、麥迪遜為首；反者若亨利之輩，則以聯邦體制，漠視民權，有若王政，恐他日不能制，而非議之。然聯邦之於邦聯，更能富國安民，遂得百姓之心，竟成。而為息慮，國會尋立《人權法》，以限中央之權，保平民之利，由是爭議不復。

## 聯邦黨與民黨

公元一七八八年，輿舉華盛頓為總統，紛爭初息。然在朝者尚二分，財政部長哈密爾敦力主重聯邦，立央行，州債入國，以得他國之信，以益乎交市。而國務卿傑弗遜，大異其趣，言自給自足，不交市外國；聯邦互信於諸州，非至必要，莫之預焉。二人爭論日久，各立黨派，哈氏者，聯邦黨也；傑氏者，民黨也。然黨爭之禍國，歷世如是，華盛頓權衡輕重，以為哈氏之見稍善，而國會亦同之，遂擇之而從，傑氏因而去職。

## 法國大革命

公元一七八九年，法王路易十六，荒淫無度既久，國人恨之也極，遂群而起義。未幾，廢王政，立共和。美國人聞之，多欣善，蓋因法國之新政，同乎己國焉。然革命未已，極權復歸，以共和之名，行獨裁之實，王公貴族、異見之士，棄市者眾，國計遂亂。時聯邦黨以為，法國已失於暴政，莫可續盟；而民黨異之，以為盟約不可輕廢。華盛頓慮及美國之況，深知無力爭戰於歐州諸國，為保美國之全，遂同聯邦黨之見，敗舊盟，主中立。方是時，法使猶募兵美國，華氏大怒，逐之。而英人亦如是，華氏遂使傑伊使英國，立《傑伊條約》，令英兵退回本國，然未有止募兵事。由是舉國大震，爭議不絕。而黨爭則更烈，蓋聯邦黨同之，而民黨非之耳。

夫《傑伊條約》之立，復友美英，由是驚乎西班牙。蓋西班牙者，英國世仇也，交戰連年。美英合璧，則莫之能禦。為防盡失北美之地，西國先發言和，公元一七九五年，立《平克尼條約》。許北佛羅里達、東密西西比之地與美國，並允互市於新奧爾良，浮舟於密西西比河，以保新奧爾良、路易斯安那之全。然而，法人則怒不可遏，以為美人敗盟投敵，忘恩負義。由是陰遣舟艦，襲取美國商船，以為報復。

## 聯邦黨掌政與美法殆戰

華盛頓之任總統，凡二屆，共八年。爾後堅退，由是兩黨相爭其位。時美國之總統，乃代表票最多者所當，而副總統則為次席所有，是故二人未必同黨。果亦如是，聯邦黨人亞當斯任總統，而民黨之傑弗遜副之。然副總統無實權，故傑氏雖居廟堂之高，亦無用焉。

亞氏既當國，貫徹其黨所宗，益重朝廷而輕地方。尋使使法國，以定和議。法人拒之，莫允詣焉。方是時，有諜三人，言求覲之道，在乎疏通，獻金於外交大臣塔列朗，事即可成。美使拒之，並述於國人，國人聞而大怒，咸病法國，由是兩國對恃，凡兩年。卒無陸戰，並廢舊約而立新，自是兩國互不干涉，不復為盟。

先是殆戰之時，朝廷乘機立法，以治僑平叛為名，鎮壓異己為實。幸而兩黨之人，尚屬理性，先國家之急而後私讎，《治僑平叛法》雖立，鮮用矣哉。

## 據

* 《英文維基教本》〈美國簡史 互聯網檔案館存錄，時二〇〇九年四月十九日。〉

|  |  |
| --- | --- |
|
 | 詳知其事，宜閱**美國史入門**。 |
# 塔羅牌

**塔羅**（tarot）者，泰西紙牌也。古戲，或所以筮。

西元十五世紀，義人好為局戲曰「大勝（trifono）」，後謂之「塔羅楚（tarocchi）」，「**塔羅**」二字由此。三百年，法有祝以之筮，言其古方也。然其方不見經傳，蓋法祝造之耳。今所以戲者，曰「馬賽塔羅」，所以筮者，分「韋特」「托特」二流。

## 牒具

牒凡七十有八，分大小兩祕（arcana），大祕二十有二，小祕五十有六。又設小祕四門，錢、桮、劍、杖。

### 大祕

大祕者：癡、幻、巫、媓、帝、祝、情、乘、公、蟄、回、力、牲、死、戒、魔、危、星、月、日、辨、世。

### 小祕

小祕者：元、二、三、四、五、六、七、八、九、十、侍、騎、后、王。錢桮劍杖，各具十四。

**小祕五十六牒**|  | 由小至大 → |
| --- | --- |
| **錢 門** | 元 錢 | 二 錢 | 三 錢 | 四 錢 | 五 錢 | 六 錢 | 七 錢 | 八 錢 | 九 錢 | 十 錢 | 錢 侍 | 錢 騎 | 錢 后 | 錢 王 |
| **桮 門** | 元 桮 | 二 桮 | 三 桮 | 四 桮 | 五 桮 | 六 桮 | 七 桮 | 八 桮 | 九 桮 | 十 桮 | 桮 侍 | 桮 騎 | 桮 后 | 桮 王 |
| **劍 門** | 元 劍 | 二 劍 | 三 劍 | 四 劍 | 五 劍 | 六 劍 | 七 劍 | 八 劍 | 九 劍 | 十 劍 | 劍 侍 | 劍 騎 | 劍 后 | 劍 王 |
| **杖 門** | 元 杖 | 二 杖 | 三 杖 | 四 杖 | 五 杖 | 六 杖 | 七 杖 | 八 杖 | 九 杖 | 十 杖 | 杖 侍 | 杖 騎 | 杖 后 | 杖 王 |

## 據
# 死刑

西元二〇二〇年諸國死刑一覽圖

**色註 **青**：盡廢死刑
* **綠**：戰事國亂，方允行刑
* **橙**：立之於律，惟未行刑已十載
* **朱**：立之於律，累有行刑

**死刑**者，舊云**大辟**，又**伏誅**，殺罪者也，意在震懾人心。自古以還，無不慘忍。有絞、斬之屬，又有籍沒之法。甚者，凌遲、車裂，死狀奇慘，不寒而慄。洎乎近世，方廢殘忍之法，以銃、電、毒液亟殺之。亦有以監禁終身代之者。
# 羅賓漢

羅賓漢像
**羅賓漢**，出英格蘭國風。居綠林，糾合同志百四十人。劫富濟貧，鋤強扶弱，伸張公義。鰥寡孤獨，莫不友之。而諾丁漢鄉紳差人，悉其讎也。

中世，其國禁獵山野，擾困民生，流言遂起，漸化民謠。望有俠盗，拯貧民於水火。羅賓漢之事，乃由是始。嗣後，時移勢易，民怨不復，傳說者增益而附麗之，稱羅氏本貴族，家道中落，方墮草莽。又云遊俠有情，傾慕女子瑪利安。凡此種種，雖增傳奇，有違本意，俠盗之傲骨，無以復存。

## 據

* 《大英百科》英文版－羅賓漢一文
* 《維基大典》英文版－羅賓漢一文

|  |  |
| --- | --- |
|
 | 聲音動靜，具錄於**維基共享︰羅賓漢** |